CELEX: C2007/042/42
Language: et
Date: 2007-02-24 00:00:00
Title: Kohtuasi T-369/06: 7. detsembril 2006 esitatud hagi — Holland Malt versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/23
            
         7. detsembril 2006 esitatud hagi — Holland Malt versus komisjon
   (Kohtuasi T-369/06)
   (2007/C 42/42)
   Kohtumenetluse keel: inglise
   Pooled
   
      Hageja: Holland Malt BV (Lieshout, Madalmaad) (esindajad: advokaadid O. W. Brouwer ja D. Mes)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada kas täielikult või osaliselt vaidlustatud otsuse artiklid 1, 2, 3 ja 4;
            
         
               —
            
            
               mõista kohtukulud välja kostjalt;
            
         
               —
            
            
               võtta tarvitusele muud meetmed, mida kohus peab kohaseks.
            
         Väited ja peamised argumendid
   Hageja on esitanud nõude tühistada komisjoni 26. septembri 2006. aasta otsus KOM(2006) 4196 (lõplik) (1), millega komisjon tuvastas, et Madalmaade poolt hagejale tingimuslikult antud toetus kujutas endast ühisturuga kokkusobimatut riigiabi.
   Hageja on seisukohal, et komisjonil puudus õigus otsustada, et toetus kujutas endast ühisturuga kokkusobimatut riigiabi, ja märgib, et komisjon on rikkunud EÜ artiklit 87 ja mitut ühenduse õiguse põhimõtet. Nimetatud rikkumised seisnevad järgnevas:
   
               1)
            
            
               EÜ artikli 87 lõike 1 rikkumine seisneb selles, et komisjon ei tõendanud, et toetus kujutas endast riigiabi nimetatud sätte tähenduses ning ühenduse kohtupraktika vääras tõlgendamises ja kohaldamises vastavas osas;
            
         
               2)
            
            
               EÜ artikli 87 lõike 3 rikkumine seisneb:
               
                           a)
                        
                        
                           põllumajandussektoris antava riigiabi kohta käivate ühenduse suuniste (2) vääras tõlgendamises ja kohaldamises;
                        
                     
                           b)
                        
                        
                           toetuse kasuliku mõju ja toetuse mõju ühendusesisesele kaubandusele tasakaalustamata jätmises;
                        
                     
                           c)
                        
                        
                           toetuse mõju linnaseekstrakti tootmisvõimsusele nõuetekohaselt hindamata jätmises;
                        
                     
                           d)
                        
                        
                           Hollandi valitsuse poolt toetuse tingimusliku määramise ja komisjoni vaidlustatud otsuse vastuvõtmise vahepeal aset leidnud sündmuste ja arengute arvestamata jätmises;
                        
                     
         
               3)
            
            
               hea halduse põhimõtte rikkumises, mis seisneb toetuse andmisega seonduvate asjaolude ja kõigi huvide, kaasa arvatud Hollandi valitsuse poolt toetuse tingimusliku määramise ja komisjoni vaidlustatud otsuse vastuvõtmise vahepeal aset leidnud sündmuste ja arengute, nõuetekohaselt väljaselgitamata jätmises;
            
         
               4)
            
            
               EÜ artiklis 253 sätestatud põhjendamiskohustuse rikkumises.
            
         
      (1)  KOM 14/2005 (endine N 149/2004) Holland Malt BV.
   
      (2)  Ühenduse suunised riigiabi kohta põllumajandussektoris (EÜT 2000, C 28, lk 2).